# Whakarāpopoto o te Tuhinga Matapaki

### Pēpuere 2025

He whakarāpopototanga tēnei tuhinga o te Tuhinga Matapaki.

He wāhanga o ngā mahi ki te whakawhena i te Pūnaha Tautoko Hauātanga (DSS). Ko ngā mahi i muri nei ka aro ki te whakapakari i te DSS.

E wātea ana te Tuhinga Matapaki whānui, me ngā taipitopito whiriwhiri kōrero ki [www.disabilitysupport.govt.nz](http://www.disabilitysupport.govt.nz)

Kei roto i tēnei tuhinga whakarāpopoto ngā kaupapa me ngā pātai whiriwhiri.

Ka taea e koe te kōwhiri ko ēhea ngā pātai hei whakautu māhau hei wāhanga o te tāpaetanga.

## Kaupapa 1: Te whakapai ake i te āhua o te aromatawai i ngā matea o te hunga hauā, me te āhua o te tuari i ngā tautoko

Ka kapi i tēnei ngā huringa e marohitia ana ki te āhua o te aromatawai i ngā matea, me te āhua o te whakatau take mō ngā tautoko ka whiwhi rātou.

Kei roto hoki ko ngā aromatawai mā roto i te Arotake Hiahia Hānga Whakarite o Aotearoa (NASC). Kāore ngā aromatawai Enabling Good Lives (EGL) e uru ki roto.

### Me whakarite i tētahi ahunga reretahi ki te aromatawai matea

**Pātai 1:** He aha ngā panoni ki ō whakaaro ka whakarite kia tōkeke, kia reretahi, kia kōataata te utauta me te tukanga aromatawai? Hei tauira, ka hiahia mea koe ki te kī ake: kia mahia ki wāhi kē atu; kia mahia ā-kanohi, karekau rānei; ka rerekē te tautokona; kia rerekē rānei ngā mōhiohio mō te kaupapa i mua, i muri rānei i te aromatawaitanga.

### Whakapai ake i te āhua o te whakaata a te utauta aromatawai i te kanoralutanga o te hauātanga

**Pātai 2:** He aha ngā mōhiohio ka hiahia te utauta aromatawai hei kohi mōu me ō āhuatanga, e mātua whakaritea ana tana tautohu i te tautoko ka mateatia e koe?

### He aromatawai i ngā matea o te whānau me ngā kaitiaki

**Pātai 3:** Ka tautoko koe i ngā matea o ngā kaitiaki e āta aromatawaitia ana i te taha o te tangata whaikaha? He aha ai/He aha i kore ai?

**Pātai 4:** He aha ngā whai whakaarotanga e pā ana ki ngā āhuatanga o ngā kaitiaki, e taea ai te hono atu ki, te whakarato rānei i, te tautoko e mateatia ana?Me mātua whakarite kia tutuki tonu ō rātou matea i ngā ratonga me ngā tautoko ka whiwhi te tangata

**Pātai 5:** E hia ngā wā i arotakea, i aromatawaitia anō rānei ō matea, me ngā ratonga/tautoko?

**Pātai 6:** He aha ngā huringa ki ō āhuatanga e tika ana kia arotakea, kia aromatawaitia anō rānei ō ratonga/tautoko e hiahiatia ana?

**Pātai 7:** E hia ngā wā ki ō whakaaro, me arotake, me aromatawai anō rānei ō ratonga / tautoko? (Hei tauira, i ia tau, i ia rua tau, i ia toru tau, i ia rima tau rānei.)

### He āwhina i a koe kia āhei atu ki ngā tautoko kāore i te wātea mā te DSS

E marohi ana mātou kia tautohu te NASC i ngā tautoko ka wātea mā roto i ētahi atu tari me te whakarato ārahitanga o te āhei atu ki ēnei.

Mā tēnei e āwhina ki te whakarite kia whakamahia anake te DSS mō ngā tautoko kāore i te whakaratoa i wāhi kē atu.

**Pātai 8:** He aha ngā mōhiohio, ngā tautoko rānei ka whakaratoa pea e ngā NASC ka āwhina i a koe ki te whakauru ake ki ngā ratonga, i tua atu i te DSS, ka māraurau pea koe?

## Kaupapa 2: Te āhei atu ki ngā pūtea raungāwari, me te āhua o te whakamahi

E rua ngā kōwhiringa mō te panoni i te whakamahinga o ngā pūtea raungāwari:

**Kōwhiringa 1 – He tūhono i ngā pūtea raungāwari ki te mahere a te tangata, me te tirotiro anō i tāna whakamahinga**

**Kōwhiringa 2 – He urutau i ngā rārangi o nāianei o ngā mea ka taea te utu, kāore rānei, ki te pūtea raungāwari**

**Pātai 9:** He pai ake ki a koe a Kōwhiringa 1 (te tūhono i ngā pūtea raungāwari ki te mahere a te tangata, me te tirotiro i tāna whakamahinga), ko Kōwhiringa 2 rānei (he urutau i ngā rārangi o nāianei o ngā mea ka taea te utu, kāore rānei, ki te pūtea raungāwari)? He aha ai?

**Pātai 10:** He whakaaro anō ōu o te whakamahi i ngā pūtea raungāwari e āhei ai ngā tāngata whaikaha me ngā kaitiaki ki ngā kōwhiringa maha, te mana whakahaere me te raungāwari, me te whakarato tonu i te kōataata, te whakaūnga hoki kei te whaitake te whakapaunga, ā, kei te tautoko hoki i ngā putanga?

### He whakauru i ngā paearu e āhei ai ki ngā pūtea raungāwari

**Pātai 11:** Ka tautoko anō koe i te whakaurunga o ngā paearu ki te whiwhi pūtea raungāwari? Tēnā whakamōhio mai he aha ai, he aha i kore ai rānei?

**Pātai 12:** Ko ēhea o ēnei paearu e whai ake nei o te whiwhi pūtea raungāwari e whakaae ana koe, kāore rānei, me whakauru, ā, he aha ai? (Tēnā kōwhiria ngā mea katoa e whakaaro ana koe me uru.)

**12a.** Ko te whakamahinga o ngā pūtea raungāwari he wāhanga o tētahi mahere kua whakaaetia, ka tūhonoa ki tētahi matea motuhake.

Whakaae/Whakahē

He aha ai/He aha i kore ai?

**12b.** Ka taea e ngā tāngata whaikaha, ō rātou whānau/kaitiaki rānei/hoki te whakahaere i ngā haepapa o te pūtea ra ungāwari.

Whakaae/Whakahē

He aha ai/He aha i kore ai?

**12c.** Ka whakamahia ngā pūtea raungāwari ki te hoko i tētahi ratonga, tautoko rānei ka whakaratoa e DSS mā roto i āna ratonga/tautoko i kirimanatia, ka whakatau i te tautoko hauātanga a te tangata, ā, he painga hoki o te whakamahi pūtea raungāwari ki te hoko (pēnei i te raungāwari nui o te whakarite wātaka, he tata rānei ki te kāinga o te tangata, arā atu).

Whakaae/Whakahē

He aha ai/He aha i kore ai?

**12d.** Ka whakatau te pūtea raungāwari i te āputa o ngā ratonga, arā kāore te ratonga i te wātea, e hāngai rānei ki te tangata.

Whakaae/Whakahē

He aha ai/He aha i kore ai?

**12e.** Kāore i nui ake te utu o te tautoko, ratonga rānei ka utua, tērā i ētahi atu huarahi rapu tautoko.

Whakaae/Whakahē

He aha ai/He aha i kore ai?

**12f.** Mā te pūtea raungāwari nei e āhei ai te tangata ki te hoko, ki te āhei atu rānei ki tētahi ratonga ka whakaiti pea i ngā matea tautoko a te tangata i muri nei.

Whakaae/Whakahē

He aha ai/He aha i kore ai?

**Pātai 13:** He whakaaro anō ōu mō ētahi atu paearu o te āhei atu ki ngā pūtea raungāwari, hei tāpiri ake, hei whakakapi rānei, i nga mea i runga? Mēnā he whakaaro ōu, tēnā whakamāramatia he aha koe i whakaaro ai he āwhinatanga ēnei mā te hunga e āhei atu ana ki ngā pūtea raungāwari.

### Te tuku tāpaetanga

Ka tuwhera te wā whiriwhiri kōrero atu i te Mane, 10 o Pēpuere, ki te Mane, 24 o Māehe 2025.

Ka taea e koe te tuku tāpaetanga mā te:

* whakakī i te puka tāpaetanga me te tuku mā te īmēra ki: DSS\_submissions@msd.govt.nz
* whakakī i te tāpaetanga ā-oro, ā-ataata rānei, me te tuku mā te īmēra ki: NZSL\_submissions@msd.govt.nz
* te whakakī i tētahi uiui tuihono ki:

[Ministry of Social Development Consultation Hub – Citizen Space (msd.govt.nz)](https://consultations.msd.govt.nz/)

* te mēra i tō tāpaetanga ki:

C/- Disability Support Services

Ministry of Social Development

PO Box 1556

Wellington 6140